1. Csak portfólióvédés (új ciklusú 2-3-4 féléves képzés: tanító után, újabb tanári, ugyanazon a szakon szintemelő vagy „speciális”, műszaki és közgazdasági tanári)

Tisztelt Záróvizsgázó Hallgatók!

2020. április 15-ei tájékoztató levelünkben jeleztük, hogy a járvány miatt kialakult veszélyhelyzetben, a 2020. június 17-19. között szervezendő záróvizsgák során a Nyíregyházi Egyetem 101/2020. (IV.10.) Kormányrendelet 13. § (1) pontja értelmében, valamint a személyes biztonságunk érdekében kizárja, illetve igyekszik minimálisra csökkenteni a vizsga által szükségessé tett személyes kapcsolatokat.

**Az új típusú, rövid ciklusú 2-3-4 féléves tanárképzés** záróvizsgája kizárólag a **portfólió védéséből** áll.

A fenti képzési formában érintett hallgatók záróvizsgája **nem igényel személyes jelenlétet**, így az alábbi feladatokkal és ütemezés szerint fog zajlani.

**Május 23-áig** kérjük feltölteni a portfóliókat a megadott felületre.

A portfóliók bírálata elkészül június 2-ára. Amikor a bírálók feltöltik a bírálatot ugyanarra a felületre, ahová Önök is feltöltötték a portfóliót, azok azonnal megtekinthetők lesznek.

A korábban alkalmazott módszert követve, a hallgatók **egy maximum 15 kockából álló PPT-t készítenek,** melybe beillesztik a bíráló által feltett kérdésekre a válaszukat. Az elkészült PPT-t kérjük **PDF formátumban** elküldeni **2020. június 10-ig** az alábbi elektronikus címre:

ugyintezo.bgypk@nye.hu

Kérjük, hogy a file nevét a következő minta alapján alakítsa ki: név\_szak\_portfólió pl. *mintajanos\_tortenelem\_portfolio*

Felhívjuk a figyelmét, hogy amennyiben a fent megadott határidőre nem küldi meg a szakdolgozat védés anyagát tartalmazó PPT-t PDF formátumban, úgy tekintjük, hogy **nem kíván** részt venni a záróvizsgán.

A záróvizsga eredményét a vizsgák lezárása után Neptun-rendszerben a megtalálja.

Bármilyen probléma esetén a fenti e-mail címen kérhetnek segítséget.

A Nyíregyházi Egyetem mindent megtesz az Önök egészségének megőrzése érdekében. Bízunk megértésükben, együttműködésükben. Eredményes felkészülést és sikeres vizsgát kívánunk!